open-index/open-wikipedia-markdown huggingface dataset:
Divertikuly tenkého čreva

**Divertikuly tenkého čreva** sú pomerne zriedkavo sa vyskytujúce vakovité výdute steny tenkého čreva.

## Divertikul dvanástnika (duodena)
Divertikuly dvanástnika vznikajú najčastejšie uprostred jeho druhej časti, v tzv. úseku D2.

;Klinický obraz:
Väčšina duodenálnych divertikulov sa klinicky neprejavuje. Pacienti môžu mať nešpecifické tráviace ťažkosti ako napr. pocit tlaku po jedle, či zvracanie. Pre ťažkosti pacienta je rozhodujúci vzťah divertikula k vyústeniu žlčovodov (papilla Vateri; papilla duodeni major), ktoré je práve v D2 časti dvanástnika. Divertikuly parapapilárne sú menej významné ako divertikuly peripapilárne (vyústenie je prakticky priamo v divertikule), ktoré sa často  komplikujú prítomnosťou kamienkov v žlčovodoch (choledocholitiázou), zápalom žlčovodov (cholangitídou) alebo podžalúdkovej žľazy (pankreatitídou). Zriedkavo sa divertikuly môžu prejaviť akútnym zápalom (divertikulitídou) s bolesťou brucha, teplotami, krvácaním do tráviacej trubice alebo veľmi zriedkavo perforáciou.

;Diagnóza:
Diagnóza je často náhodná, pri vyšetrovaní z iných príčin; divertikul najčastejšie odhalia rádiologické (v minulosti enteroklýza, dnes najmä CT) alebo endoskopické (gastrofibroskopia, duodenoskopia za použitia endoskopu s bočnou optikou) zobrazovacie metódy.

;Liečba:
Bezpríznakové divertikuly nevyžadujú liečbu. Ak nie sú prítomné príznaky závažných komplikácií, je na mieste konzervatívna liečba (diéta, spazmolytiká). V prípade veľkých ťažkostí, komplikácií, alebo neústupných ťažkostí je vhodná aj chirurgická liečba.

## Divertikul lačníka (jejuna)
Divertikuly v oblasti jejuna sú menej časté a veľmi zriedkavo sa môžu prejaviť akútnym zápalom, krvácaním, alebo perforáciou, s následne vzniknutým abscesom alebo zápalom pobrušnice (peritonitídou).

Početné jejunálne divertikuly môžu byť spojené s malabsorpčným syndrómom pre bakteriálnu dysmikróbiu v divertikuloch, podobne ako pri situáciách spojených so stagnáciou črevného obsahu (syndróm slepej kľučky a ďalšie). Následkom bakteriálnej proliferácie môže dôjsť k poškodeniu sliznice, dekonjugácii žlčových solí a malabsorpcii.

;Diagnóza:
Diagnóza je opäť predovšetkým zobrazovacia: rádiologická (najmä rtg, CT, MR enteroklýza) alebo endoskopická (enteroskopia, kapsulová endoskopia).

;Liečba:
Bezpríznakové divertikuly nevyžadujú liečbu. Ak nie sú prítomné príznaky závažných komplikácií, je namieste konzervatívna liečba (diéta, spazmolytiká). V prípade veľkých ťažkostí, komplikácií (krvácanie, perforácia) alebo neústupných ťažkostí je žiadúca aj chirurgická liečba.

## Meckelov divertikul

## Zdroje
* Mařatka, Z.: *Dvanáctník a jeho nemoci (kromě vředu)*. In Mařatka Z (ed.). *Gastronterologie*. Karolinum, Praha 1999: 195 – 199.
* Frič,P., Dvořák, M., Mařatka, Z, Mandys, V.: *Jiné nemoci tenkého střeva*. In Mařatka Z (ed.). *Gastronterologie*. Karolinum, Praha 1999: 215 – 226.
* LaMont, J.T., Isselbacher, K.J.: *Diseases of the Small and Large Intestine*. In Isselbacher, K.J., Braunwald, E., Wilson,.J.D, et al.: (eds.). *Harrison´s Principles of Internal Medicine*. McFraw-Hill Inc., New York 1994: 1417 – 1424.

Kategória:Gastroenterológia
Xiaotingia

**Xiaotingia** bol rod malého opereného teropóda z čeľade Archaeopterygidae. Tento drobný, vtákom podobný dinosaurus žil v období ranej vrchnej jury (asi pred 160 miliónmi rokov) na území dnešnej Číny (západný Liao-ning). Jediný druh je **Xiaotingia zhengi**.

## Nález
náhľad|vľavo|200px|Holotyp
Holotyp nesie označenie STM 27 – 2 a ide o artikulovanú fosílnu kostru, vrátane lebky. Tento malý teropód bol opísaný tímom čínskych vedcov v roku 2011. Druhové meno je zvolené na počesť paleontológa Zhenga Xiaotinga. Veľkosťou sa tento malý dinosaurus rovnal zhruba zvieraťu o veľkosti holuba. Zaživa bol operený.

## Taxonómia
náhľad|vľavo|200px|Veľkostné porovnanie s človekom
Kladistická analýza čínskych vedcov ukázala, že Xiaotingia vytvára klad s rodom Archaeopteryx a čeľaďami Dromaeosauridae a Troodontidae. Ako Archeopteryx, tak aj Xiaotingia pritom patrí medzi deinonychosaury (patria sem aj slávne rody Velociraptor a Deinonychus), nie do skupiny Avialae. Archaeopteryx tak možno nebol „prvým vtákom“, ako sa dosiaľ všeobecne tvrdilo (ale situácia je trochu zložitejšia). Blízkym príbuzným bol ďalší čínsky rod Anchiornis.

## Referencie
* 

## Externé odkazy
* 

Kategória:Jurské dinosaury
Kategória:Dinosaury z Ázie
Kategória:Operené dinosaury
Jean Marie Charles Abadie

**Jean Marie Charles Abadie** (* 25. marec 1842, Saint-Gaudens, Francúzsko – † 29. jún 1932) bol francúzsky oftalmológ. 

## Životopis
Od roku 1870 pracoval ako lekár v nemocnici Hôtel-Dieu v Paríži. Vypracoval chirurgické metódy liečby trachómu a glaukómu. Zaviedol liečbu neuralgie trojklaného nervu injekciou alkoholu do oblasti ganglion trojklaného nervu (ganglion Gasseri). Opísal príznak exoftalmickej strumy: spazmus musculus levator palpebrae superioris s retrakciou horného viečka, ktorý podmieňuje viditeľnosť bielka nad rohovkou – tzv. Dalrympleho alebo Abadieho príznak I.

## Dielo
* *Traité des maladies des yeax*, 1876
* *Nouveau traitement de l'ophthalmie sympathique*, 1890
* početné odborné články v *Annales d'oculistique* a *Archives d'ophtalmologie*

## Referencie

## Zdroj
*

Kategória:Francúzski lekári
SKEJ – Slovenská esperantská mládež

**SKEJ – Slovenská esperantská mládež** (používa aj názov bez skratky **Slovenská esperantská mládež**, skratku **SKEJ**, v ) je slovenské občianske združenie mladých so záujmom o esperanto. 

SKEJ je od júla 2004 krajinskou sekciou TEJO, mládežníckej sekcie Svetového esperantského zväzu, na Slovensku. Členom SKEJ sa môžu stať osoby staršie ako 15 rokov. Horný vekový limit nie je v stanovách určený. Podľa stanov organizácie, SKEJ sídlila najprv v Bratislave, od roku 2008 v Holíči a od roku 2012 vo Zvolene.

## Ciele
Ciele Slovenskej esperantskej mládeže sú v stanovách určené takto:
:a. podpora medzinárodného jazyka esperanto ako prostriedku medzinárodnej komunikácie,
:b. informovanie mladých ľudí na Slovensku o esperante,
:c. iniciovanie a podpora projektov medzinárodnej spolupráce mladých ľudí s využitím jazyka esperanto,
:d. organizovanie vzdelávacích a kultúrnych aktivít v esperante alebo zameraných na esperanto,
:e. spolupráca s organizáciami, ktorých ciele sú zlučiteľné s cieľmi SKEJ.

## Činnosť
Slovenská esperantská mládež organizuje viacero pravidelných a menej pravidelných akcií a iniciatív. Každé leto od roku 2008 spolu s E@I a *[[lernu!]]* spoluorganizuje Letnú školu esperanta, ktorá sa v roku 2014 konala v Nitre. 

Slovenská esperantská mládež sa tiež zúčastňuje spoločných podujatí s Českou esperantskou mládežou (ĈEJ) pod spoločnou skratkou *ĈeSKEJ*.

## Referencie

## Pozri aj
* Slovenská esperantská federácia

## Externé odkazy
* 
* 

Kategória:Slovenské esperantské organizácie
Kategória:Esperantské organizácie
Kategória:Občianske združenia na Slovensku
Kategória:Mládežnícke organizácie
Kategória:Organizácie založené v 2003
Žiabronohé

**Žiabronohé** alebo **lupeňonôžky** (Branchiopoda) sú rozmanitá trieda kôrovcov, ktorá z veľkej časti zahŕňa sladkovodné druhy menších rozmerov s množstvom opakujúcich sa telových článkov a lupeňovitými končatinami. Bolo popísaných asi 900 druhov a zrejme ide o monofyletickú skupinu, ktorá by dokonca mohla predstavovať sesterskú skupinu ku všetkým ostatným kôrovcom.

## Systém
Lupeňonôžky sa delia podľa jedného zo systémov na dve podtriedy:
* Sarsostraca – zahŕňa žiabronôžky (Anostraca)
* Phyllopoda – široká podtrieda, ktorá sa ďalej delí:
** Notostraca – štítovky
** Diplostraca – zahŕňa perloočky (Cladocera), škľabovky (Spinicaudata) a skupiny Cyclestherida a Laevicaudata

## Referencie
Renumerácia

**Renumerácia** môže byť:
*zriedkavo: prečíslovanie
*staršie: splatenie pohľadávky
*veľmi zastarano: peňažná odmena, dar
Amyklas (kráľ Sparty)

**Amyklas** alebo **Amyklás** ( - Amylas/iný prepis Amyklás; lat. Amycles) bol v gréckej mytológii kráľ Sparty. 

Podľa antických autorov bol spartský kráľ Amyklas syn zakladateľa lakedaimónskeho kráľovstva Lakedaimóna a jeho manželky Sparty. Amyklas sa oženil s Diomédé pochádzajúcou z územia Lapithov a mali spolu synov Argala, Kynorta, Hyakintha a dcéru Laodameiu. 

Najmladší a najkrajší zo synov Hyakinthos sa stal priateľom boha Apolóna a o jeho priazeň bojoval aj boh západného vetra Zefyros. Táto ich rivalita sa skončila nešťastne, keď raz pri súťaži v hode diskom, zrazil žiarlivý Zefyros disk na Hyakithovu hlavu a tomuto zraneniu Hyakinthos podľahol. Aby spomienka na neho žila večne, Apollón z jeho krvi nechal vyrásť kvet, ktorý odvtedy nesie jeho meno a otec Amyklas zariadil, aby sa na jeho počesť v novozaloženom meste Amyklai konali každoročne pamätné oslavy.(sviatok Hyakinthian) Po smrti kráľa Amykla sa následníkom trónu v Sparte stal jeho najstarší syn Argalos.

## Referencie

## Literatúra
* 

## Pozri aj
* Zoznam kráľov Sparty

Kategória:Postavy gréckej mytológie
Kategória:Sparta
Žákova hora

**Žákova hora** je výrazným vrcholom Žďárských vrchov. Nachádza sa 2 km severovýchodne od osady Cikháj a 3&nbsp;km juhozápadne od Deviatich skál a vrchol dosahuje nadmorskú výšku 810 metrov.

Na vrchole sa nachádza geodetický bod, pre meranie nadmorských výšok, presného tvaru zeme a pohybov zemskej kôry. Na úbočí kopca sa nachádza rovnomenná rezervácia, 200 m východne od vrcholu sa nachádza studnička *Eleonorka*, 1&nbsp;km potom *Stříbrná studánka*, jeden s prameňov rieky Svratky. Vrchol kopca je zalesnený, bez rozhľadni.

V jej okolí je k videniu pôvodný pralesovitý jedlo-bukový porast, vyskytuje sa tu tiež vzácna flóra a fauna. Žákova hora bola roku 1933 vyhlásená za národnú prírodnú rezerváciu. Pre návštevníkov tu bola vybudovaná náučná cesta ochrany prírody Žákova hora s východiskovým bodom v obci Cikháj.

## Zdroj

Kategória:Vrchy v Českomoravskej vrchovine
Kategória:Chránené územia v okrese Žďár nad Sázavou
Kategória:Chránená krajinná oblasť Žďárské vrchy
Kategória:Národné prírodné rezervácie v Česku
Žák

**Žák** môže byť:

* žiak po česky
* priezvisko:
** Juraj Žák – slovenský textár a umelec
** David Jan Žák – český básnik, spisovateľ a novinár
** Jaroslav Žák – český spisovateľ, scenárista a humorista
** Josef Žák – český rímskokatolícky kňaz
** Jiří Žák – český herec a spisovateľ
** Ladislav Žák – český architekt
** Václav Žák – český disident, politik a publicista
** Vincenc Pavel Žák – moravský buditeľ, spisovateľ, prekladateľ a duchovný

**Žáková** môže byť priezvisko:
* Monika Žáková – česká herečka
Maxim Turbulenc

**Maxim Turbulenc** bola česká popová skupina z pražskej mestskej časti Klánovice. Skupinu založili v roku 1995 Pavel Vohnout, Daniel Vali a Petr Panocha. Skupinu preslávil hit roku 2000 z albumu *Veselé zpívanky* „Jede, jede mašinka“. Skupina sa rozpadla v momente ako jeden z členov (Daniel Vali) zomrel pri rodinnej večeri na infarkt.

## Členovia
* Daniel Vali (Dan) – spev (1995 – † 2024)
* Petr Panocha (Pancha) – spev (1995 – 2005)
* Pavel Vohnout (Kyklop) – spev (1995 – 2015)
* Petr Novák (Ajfel) – spev (2005 – 2024)
* Tomáš Báča (Timi) – spev (2015 – 2024)

## Diskografia
### Album
* *[[Turbulence dance]]* (1995)
* *[[Zpívánky s Maxim Turbulenc]]* (1996)
* *[[Zpívánky s Maxim Turbulenc]]* - *druhé vydání* (1997)
* *[[Ententýci]]* (1997)
* *[[Nové zpívánky]]* (1998)
* *[[Nové zpívánky]]*  - *druhé vydání* (1998)
* *[[Mejdan století jenom (nejen) pro děti]]* (1999)
* *[[Veselé zpívánky]]* (2000)
* *[[Veselé zpívánky]]*  - *dvoj CD platinová edícia* (2000)
* *[[Maxíci na divokém západě]]* (2001)
* *[[Rozpustilé zpívánky]]* (2002)
* *[[Maxíci na indiánské stezce]]* (2003)
* *[[Sakum Prdum]]* - *10 let srandy s Maxim Turbulenc* (2004)
* *[[Maxim Turbulenc od A do Z]]* (2005)
* *[[Máme rádi zvířata]]* (2005)
* *[[Suprový zpívánky]]* (2006)
* *[[Maxim Turbulenc 2008]]* (2007)
* *[[Dopravní zpívánky]]* (2008)
* *[[Antiethanol párty No.1]]* (2009)
* *[[Sakum Prdum 3]]* (2010)
* *[[Čecho Decho]]* (2010)
* *[[Trempo Kempo]]* (2010)
* *[[Vánoční zpívánky]]* (2011)

### DVD
* *[[Jede jede mašinka a další legrační videoklipy]]* (2003)
* *[[Čecho Decho]]* (2010)
* *[[Trempo Kempo]]* (2010)

## Externé odkazy
* Fanclub na hudebniskupiny.cz

Kategória:České hudobné skupiny
Kategória:České popové hudobné skupiny
A.S.P.M.

**ASPM** (skratka slov „Amatérské sdružení profesionálních muzikantů“) je česká, prevažne bluesová hudobná skupina, založená v roku 1984 a činná dodnes.

## Trio
V druhej polovici 80. rokov a začiatkom 90. rokov tvorili skupinu traja, na českej scéne už relatívne renomovaní hudobníci: Jan Spálený, Petr Kalandra a František Havlíček.

Jan Spálený bol prevažným autorom hudobnej zložky repertoáru (skupina hrávala tiež coververzie zahraničných hitov, napríklad piesne Boba Dylana). Texty pre kapelu písalo niekoľko význačných textárov tej doby: Petr Kopta, Zdeněk Rytíř či Pavel Vrba, ale zriedkavo si písali texty Spálený a Kalandra sami. Havlíček potom plnil úlohu sólistu na dychové nástroje (saxfóny, a hlavne basklarinet). Žánrovo by sa hudba z tohto obdobia dala zaradiť na rozmedzie folku a blues a skupina v jeho priebehu nahrala štyri štúdiové hudobné albumy.

## Súčasné ASPM
Roku 1993 sa trio rozišlo a Jan Spálený si založil nové ASPM, jeho základom je on ako spevák a klavirista, jeho syn Filip Spálený ako tubista, Michal Gera ako hráč na trúbku a ako vibrafónista Radek Krampl. Na bicie hráva Filip Jeníček. ASPM v tejto podobe hráva oproti pôvodnému triu viac džezovejšiu podobu blues. Vydalo šesť štúdiových albumov, z nich dve („*...až srdce usedá*“ a „*Má vina*“) boli ocenené cenou akadémie populárnej hudby Anděl.

## Diskografie
* 1988 – Vytopená dáma

Kategória:České bluesové hudobné skupiny
Kategória:Hudobné skupiny z Prahy
Kategória:Hudobné skupiny z 1984
Sesvete

thumb|Sesvete
**Sesvete** je mesto v Chorvátsku, v blízkosti hlavného mesta Záhreb. V roku 2009 v ňom žilo 75 076 obyvateľov.

## Charakteristika
Mesto leží 11 km od Záhrebu, v nadmorské výške . Hlavným zdrojom príjmov mesta je turistika, no v poslednom čase tu vznikajú i prevádzky a podniky, ktoré sú významné najmä pre susedné hlavné mesto. Navštevovaný je barokový kostol všetkých svätých (chorvátsky *Svi sveti*) s dvoma zvonicami a tiež blízke hory a prírodný park Medvednica.

## Externé odkazy
* Oficiálna Webstránka 

Kategória:Mestá v Chorvátsku
George Hamilton Gordon Aberdeen

**George Hamilton Gordon Aberdeen** (* 28. január 1784, Edinburgh, Spojené kráľovstvo – † 14. december 1860, Londýn) bol britský konzervatívny politik. 

V roku 1813 pôsobil ako mimoriadny vyslanec vo Viedni a presvedčil rakúskeho cisára, aby vstúpil do aliancie proti Napoleonovi. V následných bojoch sa potom zúčastnil bitky pri Drážďanoch a bitky pri Lipsku.

Neskôr zastával funkcie ministra zahraničných vecí (1828 – 30 a 1841 – 46), ministra pre vojnu a kolónie (1828 – 30) a predsedu koaličnej vlády (1852 – 55). Bol zástancom priateľských vzťahov s USA a Francúzskom, podporoval Metternicha. Počas krymskej vojny bol donútený podať demisiu.

## Zdroj
* 

Kategória:Britskí politici
Kategória:Osobnosti z Edinburghu
Sisak

thumb|Sisak

**Sisak** je mesto v strednom Chorvátsku. 

Má okolo 52 000 obyvateľov a je správnym strediskom Sisacko-moslavinskej župy. Mesto leží na sútoku riek Kupa a Sáva a je osídlené už 2 500 rokov. V časoch Rímskej ríše sa volal *Siscia*. 

Najznámejšou stavbou v meste je sisacká pevnosť zo 16. storočia, v ktorej dnes sídli múzeum. Pri Sisaku utrpeli v roku 1593 Turci prvú veľkú porážku na európskom kontinente. Zachovali sa i pamiatky z neskorších období – Mali Kaptol, Velki Kaptol či Stari most. Počas druhej svetovej vojny tu bol zriadený detský koncentračný tábor Sisak.

Turistov do mesta láka i mnoho termálnych prameňov s teplotou od 42 do 52 °C.

## Partnerské mestá
*  Gabrovo, Bulharsko
*  Heidenheim an der Brenz, Nemecko
*  Jihlava, Česko
*  Leszno, Poľsko
*  Remchingen, Nemecko
*  Szombathely, Maďarsko

## Iné projekty

## Externé odkazy
* Oficiálne stránky mesta

## Zdroj
* 

Kategória:Mestá v Chorvátsku
Viliam Rozboril

**Viliam** „**Vilo**“ **Rozboril** (* 13. február 1967, Ilava) je slovenský moderátor pôsobiaci v TV JOJ.

## Životopis
Narodil sa v Ilave a vyrastal v Novej Dubnici.
Absolvoval Gymnázium Ľudovíta Štúra v Trenčíne.
Vyštudoval herectvo a istý čas pôsobil v divadlách Jonáša Záborského v Prešove a v Spišskom divadle v Spišskej Novej Vsi. Žije v Bratislave.

## Projekty
* *[[Teleráno]]*
* *[[Cestoviny (televízna relácia)|Cestoviny]]*
* *[[Smiechoty]]*
* *[[VILOmeniny]]*
* *[[Mojsejovci]]*
* *[[Big Brother: Súboj]]*
* *[[Nevesta pre milionára]]*
* *[[Bailando]]*
* *[[Elán je Elán]]*
* *[[Modré z neba (televízna relácia)|Modré z neba]]*
* *[[V siedmom nebi (televízna relácia)|V siedmom nebi]]*
* *[[Tanec snov]]* 
* *[[Dom snov]]*

## Ocenenia
V roku 2006 získal v diváckej ankete TV Markíza ocenenie Tom v kategórii zabávač a Absolútny Tom.

V roku 2005 získal cenu OTO v kategórii zabávač roka.

Mnohonásobné ocenenia Telkáč roka v kategórii Najpopulárnejší moderátor i v kategórii Televízna relácia za relácie *Modré z neba* a *V siedmom nebi*.  

## Referencie

Kategória:Žijúci ľudia
Kategória:Slovenskí televízni moderátori
Kategória:Slovenskí divadelní herci
Kategória:Členovia Divadla Jonáša Záborského
Kategória:Osobnosti z Novej Dubnice
1. Gambrinus liga 2010/2011

**Sezóna 2010/11 [[1. česká futbalová liga|1. Gambrinus ligy]]** bola 18. sezóna českej najvyššej futbalovej ligy. Začala sa 17. júla 2010 a skončila 28. mája 2011.

## Konečná tabuľka

**Z** = Počet zápasov; **V** = Výhry; **R** = Remízy; **P** = Prehry; **VG** = Vsietené góly; **IG** = Inkasované góly; **B** = Body

* **FC Viktoria Plzeň** - majster v sezóne 2010-11.
* **FC Zbrojovka Brno** a **FK Ústí nad Labem** zostupujú do 2. ligy.


## Najlepší strelec

## Externé odkazy
* Oficiálna stránka súťaže 

Kategória:Futbal v 2010
Kategória:Futbal v 2011
Kategória:Najvyššia futbalová súťaž v Česku
Gekón hrboľatý

**Gekón hrboľatý** (*Mediodactylus kotschyi*) je malý gekón z rodu *[[Mediodactylus]]*.

## Opis
Dosahuje dĺžku 80 mm. Chvost má 1,4-krát dlhší ako telo. Nohy má prispôsobené na lezenie, má drobné štetinky. V prípade nebezpečenstva vie odvrhnúť časť chvosta a uniknúť (autotómia).

Obýva skalnaté oblasti, kroviny ale aj budovy a ich okolie.

## Potrava
Loví hmyz, pavúky a iné bezstavovce.

## Rozmnožovanie
Niekoľkokrát do roka ukladá dve vajcia.

## Iné projekty

## Zdroje
*Wolfgang Böhme, Petros Lymberakis, Rastko Ajtic, Ahmad Mohammed Mousa Disi, Yehudah Werner, Varol Tok, Ismail H. Ugurtas, Murat Sevinç, Souad Hraoui-Bloquet, Riyad Sadek, Pierre-André Crochet, Idriz Haxhiu, Claudia Corti, Roberto Sindaco, Yakup Kaska, Yusuf Kumlutaş, Aziz Avci, Nazan Üzüm, Can Yeniyurt, Ferdi Akarsu, Jelka Crnobrnja Isailovic 2009. *[http://www.iucnredlist.org/apps/redlist/details/157281/0 Cyrtopodion kotschyi]*. In: IUCN 2011. IUCN Red List of Threatened Species. Version 2011.2. . Prístup 30. december 2011.
* 

Kategória:Gekónovité
Kategória:Najmenej ohrozené druhy
Kategória:Zákonom chránené živočíchy na Slovensku
Zimmerit

**Zimmerit** bol náterový materiál používaný cez druhú svetovú vojnu na nemeckých obrnených vozidlách. Bola to antimagnetická pasta, ktorou mala byť obrnená technika chránená pred priľnavými protitankovými magnetickými bombami. V skutočnosti však jediní, kto zaviedli použitie magnetických mín proti tankom nepriateľa vo väčšom množstve boli sami Nemci. Náterovú hmotu vyrábala nemecká firma Chemische Werke Zimmer AG.

Zimmerit bol podobný jemnému betónu. Na podklad sa nanášal štetcom, ktorý vytváral charakteristický drsný povrch

## Zloženie
Pasta sa skladala z nasledovných zložiek:
*40 % síran bárnatý – BaSO4
*25 % polyvinyl acetát – PVA
*15 % pigment (oker)
*10 % sulfid zinočnatý – ZnS
*10 % piliny

## Obrnená technika s náterom Zimmerit
*Pzkpfw III
*Pzkpfw IV
*Pzkpfw V Panther
*Pzkpfw VI Tiger – stroje strednej a neskorej produkčnej rady
*Pzkpfw VI Tiger II – iba stroje ranej produkčnej rady
**[[StuG III]]*
**[[StuG IV]]* – iba stroje ranej produkčnej rady
**[[Jagdtiger]]* – iba stroje Porsche
**[[Jagdpanther]]* – iba stroje ranej produkčnej rady
**[[Jagdpanzer IV]]*
**[[Brummbär]]*
**[[Sd.Kfz. 251]]* – niektoré stroje

## Referencie

## Iné projekty

Kategória:Tanky
Kategória:Vojenská technika
Autotómia

[náhľad|[Jašterica krátkohlavá s odvrhnutým chvostom]]
**Autotómia** je schopnosť živočíchov odvrhnúť časť tela pri podráždení a to v prípade nebezpečenstva alebo nepohlavného rozmnožovania regeneráciou.

## Kaudálna autotómia

Gekóny, scinky, hatéria a ostatné jaštery, niektoré salamandrovité ale aj hady a niektoré hlodavce sa dokážu chvosta, v prípade zachytenia, zbaviť. Je to obranný mechanizmus, ktorý im umožňuje utiecť. Chvost im neskôr dorastie. Tento druh autotómie sa nazýva kaudálna (chvostová) autotómia. 

## Referencie

Kategória:Anatómia živočíchov
4x4=12

***4x4=12*** (*Four Times Four Equals Twelve*) je piaty štúdiový album kanadského elektronického hudobníka deadmau5. Celosvetovo (okrem USA) bol vydaný dňa 6. decembra 2010 cez Virgin Records. V USA bol album vydaný dňa 7. decembra 2010 cez Ultra Records. Názov albumu, '4x4=12' nebol vopred vybraný, ale bol vytvorený po rozhovore pre Ustream, kde vysvetľoval svoje prípravy na živú show. Z podnetu jedného z poslucháčov aby použil toto do názvu skladby ako „4x4=12“ on teda namiesto toho nazval takto svoj posledný štúdiový album. Dňa 30. novembra 2011 získal album nomináciu na 54th Grammy Awards v kategórii Best Dance/Electronica Album.

## Zoznam skladieb

## Pozície v rebríčkoch

## Certifikácie

## Referencie

## Externé odkazy
* ''4x4=12'' na Discogs

## Zdroj

Kategória:Hudobné albumy z 2010
Kategória:Albumy Deadmau5
Kategória:Albumy Virgin Records
Kristýna Badinková Nováková

**Kristýna Badinková Nováková** (* 24. apríl 1983 Praha, Československo) je česká filmová herečka.

## Biografia
Kristýna vyštudovala cestovný ruch a alternatívne a bábkové divadlo na DAMU. V rokoch 1994 až 1998 bola členkou divadelného súboru *Bílá síť*, od roku 2005 organizuje vlastné divadelné projekty (v roku 2005 premiéra autorského predstavenia ADORE v divadelnom priestore NoD v Prahe).

Do podvedomia divákov sa dostala vďaka filmu *Výchova dívek v Čechách*, kde na seba upozornila v úlohe školáčky Agáty. Tam si ju tiež všimol režisér Jan Hřebejk, ktorý ju pozval na konkurz do roly Jindřišky vo filme *[[Pelíšky]]*. Ďalej si zahrala v televíznych seriáloch *Bazén*, *Ordinace v růžové zahradě*, *Letiště* a vo filmoch *Ro(c)k podvraťáků*, *Chyťte doktora*, *Děti noci* a i.

Objavila sa tiež v dokumente *Můj dům, můj hrad* režiséra Pavla Fojtíka a vo filme *Jak jsme natáčeli s Tomem* režiséra Morisa Issu – víťaznej snímky medzinárodnej prehliadky CIAK Junior, kde súťažia krátke filmy, natočené podľa detských námetov. Kristýna Nováková tiež hráva v divadle, napríklad v Studiu Dva: *Dámská šatna*, *Zdravý nemocný*, *Absolvent*.

Bola vydatá za režiséra Jaroslava Fuitu a 25. novembra 2009 sa im narodila dcéra Rozárie, 2013 Mariana. V roku 2016 sa s ním rozviedla. V súčasnosti je druhýkrát vydatá.

## Filmografia
*Jak jsme natáčeli s Tomem (1997)
*Výchova dívek v Čechách (1997)
*Kinetická encyklopedie všehomíra (1998)
*Pelíšky (1999)
*Brnění a rolničky (2001)
*Bespojení (2003)
*Pátek čtrnáctého (2003)
*Světlu vstříc (2003)
*Milenci a Vrazi (2004)
*Bazén (2005)
*Ordinace v růžové zahradě (2005)
*Rána z milosti (2005)
*Letiště (2006)
*Ro (c) k podvraťáků (2006)
*Chyťte doktora (2007)
*Děti noci (2008)
*Taková normální rodinka (2008)
*Dvojka (2009)
*Láska za milion (2009)
*Kuky se vrací (2010)

## Externé odkazy
* Kristýna Nováková na www.csfd.cz 
* Kristýna Nováková na www.konobox.cz 
* Osobnosti.cz

## Zdroj

Kategória:České divadelné herečky
Kategória:České filmové herečky
Kategória:České televízne herečky
Kategória:Osobnosti z Prahy
Kobylie

**Kobylie** môže byť:

* potok na Liptove, pozri Kobylie (potok)
* vrch v Malej Fatre, pozri Kobylie (vrch)
* časť obce Nitrianske Sučany, pozri Kobylie (Nitrianske Sučany)
Rangeomorpha

**Rangeomorpha** je rad mnohobunkovcov. Nálezy z tohto radu majú spoločné to, že sú príbuzné s rodom Rangea. Do radu patria ediakarské fosílie. 

Zaraďuje sa buď do taxónu Petalonamae (Pflug 1972) alebo do taxónu Vendobionta (Seilacher 1992?). Tieto taxóny sa zaraďujú buď pod živočíchy alebo ako samostatné taxóny mimo rastlín a živočíchov.

## Systematika
Rangeomorpha:
*rod Fractofusus
*rod Frondophyllas
*rod Hapsidophyllas
*rod Khatyspytia
*rod Paracharnia – zaraďované aj pod Charniidae
*rod Rangea – zaraďované aj pod samostatnú čeľaď Rangiidae
*rod Vauzutsinia
*čeľaď Charniidae – jediný rod Charnia

## Referencie
*
*


Kategória:Ediakarská fauna
Joseph Louis Irenée Jean Abadie

**Joseph Louis Irenée Jean Abadie** (* 15. december 1873, Tarbes – † 1934) bol francúzsky lekár – internista. 

## Životopis
Medicínu študoval na univerzite v Bordeaux. Pracoval ako prednosta internej kliniky, od roku 1913 aj ako psychiater. V roku 1918 bol menovaný za profesora neurológie a psychiatrie. Venoval sa chorobám mozgu, tabes dorsalis, abnormálnemu detstvu a alkoholizmu.

## Pozri aj
* Abadieho príznak II

## Zdroj
*

Kategória:Narodenia v 1873
Kategória:Úmrtia v 1934
Kategória:Francúzski lekári
Abadieho príznak I

**Abadieho príznak I** alebo **Dalrympleho príznak**, pomenovaný podľa francúzskeho oftalmológa menom Jean Marie Charles Abadie, je prúžok očného bielka (skléry) viditeľný nad horným okrajom dúhovky v dôsledku spazmu musculus levator palpebrae superior. Vyskytuje sa pri tyreotoxikóze – výrazne zvýšenej hladine hormónov štítnej žľazy.

## Zdroj
*

Kategória:Symptómy
Abadieho príznak II

**Abadieho príznak II**, pomenovaný podľa francúzskeho neurológa menom Joseph Louis Irenée Jean Abadie, je necitlivosť Achillovej šľachy na tlak na pri tabes dorsalis (neurosyfilis). Silný tlak na šľachu nevyvolá bolesť následkom poškodenia zadných povrazcov miechy, ktoré tieto podnety vedú. Analogický prejav v oblasti ramena pre rovnakú príčinu sa nazýva Biernackiho príznak.

## Zdroj
*

Kategória:Symptómy
Soraya Sáenz de Santamaría

**María Soraya Sáenz de Santamaría Antón** (* 10. jún 1971, Valladolid, Španielsko) je španielska politička, členka konzervatívnej Ľudovej strany. Vyštudovaná právnička bola 21. decembra 2011 vymenovaná za podpredsedníčku vo vláde premiéra Mariana Rajoya.

Je vydatá a má jedného syna.

## Iné projekty

## Zdroj
* 

Kategória:Španielski politici
Ďaleký východ (Ázia)

náhľad|vpravo|Krajiny Ďalekého východu v širšom zmysle
**Ďaleký východ** sú v užšom zmysle krajiny východnej Ázie pozdĺž pobrežia Tichého oceána, t.j. spravidla Japonsko, obe Kórey, východná Čína, Taiwan a ruský Ďaleký východ; v širšom zmysle aj krajiny juhovýchodnej Ázie.

## Zdroj
* 

Kategória:Ázia
Kategória:Východná Ázia
Marek Morvai-Javorský

**Marek Morvai-Javorský** (* 18. jún 1986, Bratislava) je slovenský a český herec. 

## Biografia
Jeho kariéra začala v Česko-slovenskej televízii v Bratislave. Začínal v magazíne pre deti *[[Od Kuka do Kuka]]*. Potom sa presťahoval do Ostravy a tam ako 8-ročný chlapec uvádzal magazín Českej televízie pre deti *Klubíčko*. Tu ho objavil režisér Jan Hřebejk do seriálu Českej televízie *Kde padají hvězdy*, kde si zahral rolu nešťastného "záporáka" Foxla. Osvedčil sa, a tak ho Jan Hřebejk obsadil do filmu *[[Pelíšky]]*, kde si zahral syna Evy Holubovej Péťu.

Vo filme sa stretli s Janom Hřebejkom ešte raz, v televíznom seriáli *Bakaláři*. Potom hral ešte v niekoľkých rozprávkach Slovenskej televízie ako napr. *Lízankové kráľovstvo*, *O Dúhenke*. Momentálne sa venuje fotografovaniu a nepokračuje v hereckej kariére.

## Filmografia
* *[[Kde padají hvězdy]]* (1996)
* *[[Pelíšky]]*  (1999) 

## Externé odkazy
* Herec na CSFD 
* Herec na Kinobox-e

Kategória:Žijúci ľudia
Kategória:Slovenskí televízni herci
Kategória:Českí televízni moderátori
Kategória:Českí filmoví herci
Kategória:Českí televízni herci
Kategória:Detskí herci
Kategória:České osobnosti slovenského pôvodu
Kategória:Osobnosti z Bratislavy
Michael Beran

**Michael Beran** (*4. októbra 1980, Brno) je český herec. 

## Život
Jeho otec je gitarista, aj zvyšok jeho rodiny je hudobne založený. V detstve chodil do dramatického krúžku. Prvýkrát sa objavil pred kamerou v konkurze prvej série seriálu *[[Četnické humoresky]]*. K filmovaniu sa dostal cez Mestské divadlo v Brne (*Všechno je v zahradě*, *West Side Story*, *Arkádie*, *Bouře*, *Marná lásky snaha*, *Vlasy*).

## Filmografia
* *[[Pelíšky]]* (1999) 
* *[[Otec neznámý aneb Cesta do hlubin duše výstrojního náčelníka]]* (2001) 
* *[[O ztracené lásce]]* (2001) 
* *[[Místo nahoře]]* (2002) 
* *[[Vetřelci v Coloradu]]* (2002) 
* ** (2004) 
* *[[Snowboarďáci]]* (2004) 
* *[[Ordinace v růžové zahradě]]* (2005) 
* *[[Poslední sezona]]* (2006) 
* *[[Ro(c)k podvraťáků]]* (2006) 
* *[[Ať žijí rytíři!]]* (2009)

## Externé odkazy
* Osobnosti.cz

Kategória:Žijúci ľudia
Kategória:Českí divadelní herci
Kategória:Českí filmoví herci
Kategória:Českí televízni herci
Kategória:Osobnosti z Brna
Bitka pri Gaugaméle

náhľad|Bitka pri Gaugaméle
**Bitka pri Gaugaméle** (iné názvy: **bitka pri Gaugamele**, **bitka pri Gaugamélach**, **bitka pri Gaugamelách**, **bitka pri Arbéle**; Gaugaméla/Gaugamély – po grécky Gaugaméla – je dnešná dedina *Tel Gomel* v severnom Iraku) bola bitka, ktorá sa odohrala 1. októbra roku 331 pred Kr. medzi gréckymi vojskami Alexandra Veľkého a Peržanmi vedenými kráľom Dareiom III. Radí sa medzi najväčšie a najvýznamnejšie bitky svetových dejín.

Za dva roky po bitke pri Isse Alexander ovládol celé východné pobrežie Stredozemného mora a Egypt. Odtiaľ sa vydal cez Sýriu do centra Perzskej ríše. V lete roku 331 pred Kr. Alexandrove vojsko bez odporu prekročilo Eufrat a Tigris a až na planine pri dedine Gaugaméla sa mu do cesty postavila obrovská perzská armáda. Proti sebe stála 50 tisícová grécka a 250 tisícová perzská armáda a napriek mnohonásobnej početnej prevahe Peržanov si Alexander Veľký pripísal rozhodujúce víťazstvo, po ktorom nasledoval zánik Perzskej ríše.

## Pozri aj
* Bitka pri Graníku
* Bitka pri Isse
* Alexander Veľký

## Iné projekty

## Zdroj
* 

Kategória:Vojny 4. storočia pred Kr.
Kategória:Bitky
Zväz slovenských filatelistov

**Zväz slovenských filatelistov** (**ZSF**) je otvoreným záujmovým združením filatelistov Slovenskej republiky. Cieľom ZSF je pomoc pri rozvíjaní záujmov zberateľov poštových známok, celistvostí, celín, pečiatok a ďalších predmetov filatelistického záujmu, rozširovanie poznatkov o filatelii a jej propagácia. ZSF tiež rozvíja filateliu ako kultúrnu záujmovú činnosť v súlade s príslušnými právnymi predpismi na zásadách demokracie, morálky a humanizmu.

Vo Zväze slovenských filatelistov sú združené fitatelistické kluby v Bratislave (7), západoslovenskom (19), stredoslovenskom (15) a východoslovenskom regióne (9).

Zväz slovenských filatelistov je nástupníckou organizáciou Zväzu československých filatelistov na základe uznesení ustanovujúceho zjazdu ZSF v roku 1969 i uznesení zjazdu Federácie českých a slovenských filatelistov pri zániku filatelistickej federácie v roku 1989. Od roku 1993 je ZSF členom Federácie európskych filatelistických asociácií (FEPA) a členom Svetovej filatelistickej organizácie (FIP).

## Referencie

## Externé odkazy
* Domáca stránka Zväzu slovenských filatelistov

Kategória:Filatelia na Slovensku
Filatelistov
Kategória:Organizácie založené v 1969
Marc Mysterio

**Marc Mysterio** je kanadský DJ a producent.

## Diskografia
;Single
* 2008: "Roll Wit It" (Spinnin' Records)
* 2009: "One More Time" (Daft Punk coververzia) s Teo Moss & Yardi Don (World Class Records)
* 2009: "Sunshine" featuring Gary Pine and Jamie Sparks (Hi-Bias Records)
* 2009: "Tomorrow" so Samanthou Fox (Sony Music Entertainment)
* 2010: "Shout It Out" (Cloud9Dance)
* 2011: "Let Loose" featuring Laura V (Hi-Bias)
* 2011: "All Wrong" featuring Karl Wolf a Jamie Sparks

;Remixy
* 2007: David Guetta – "Delirious"
* 2007: David Guetta – "Delirious"

## Externé odkazy
* Oficiálna webstránka 
* MySpace stránka
* Facebook stránka
* Discogs

Kategória:Kanadskí dídžeji
Kategória:Kanadskí dance hudobníci
Kategória:Remixéri
Kópavogur

**Kópavogur** je druhé najväčšie mesto Islandu, ktoré sa nachádza v jeho juhozápadnej časti pri pobreží zálivu Faxaflói v Atlantickom oceáne. Súčasťou mesta je rovnomenná dedina. Leží medzi mestami Reykjavík na severe a Garðabær na juhu v aglomerácii Reykjavíku. V roku 2011 tu žilo 30 779 obyvateľov.

## Dejiny
Mesto bolo založené Dánmi v roku 1622. Hoci sa do osady zhromažďovalo obyvateľstvo zo širokého okolia, uskutočnilo sa tu veľa historických udalostí. Do 30. rokov 20. storočia živilo obyvateľstvo poľnohospodárstvo. V roku 1948 tu žilo 900 ľudí, prevažne farmárov. Keď v roku 1955 dostal Kópavogur status mesta už tu žilo okolo 4 000 obyvateľov.

Kópavogur sa momentálne stále rozširuje, ale nie je len obytnou štvrťou, svoje sídlo tu má viac ako 1 000 firiem. Firmy sa sústreďujú hlavne na služby a na ľahký priemysel.

## Architektúra
### Kópavogskirkja
Kópavogskirkja je najstarší kostol v Kópavogure. Nachádza sa na kopci Borgarholt v centre mesta a ponúka prekrásnu panorámu miest Kópavogur, Reykjavík a okolie. Jeho architektúra je neobvyklá. Navrhli ho architekti Hörðurom Bjarnasonom a Ragnarom Emilssonom. Začal sa stavať 16. augusta 1958 a otvorený bol 16. decembra 1963. Kostol je tiež znázornený na mestskom znaku. Kostol pripomína Operu v Sydney od Jørna Utzona.

### Smáratorg
Smáratorg (alebo Smáratorg 3) je budova v štvrti Smárahverfi a je to najvyššia budova na Islande a piata najvyššia stavba v štáte. Budova je dokonca vyššia ako kostol Hallgrímskirkja v centre Reykjavíku. Budova má 20 poschodí a meria 77,6 metra.

### Náttúrufræðistofa Kópavogs
Je prírodné múzeum. Bolo otvorené v máji 2002 a momentálne je rozdelené na geologickú a zoologickú časť.

## Partnerské mestá
*  Ammassalik, Grónsko
*  Klaksvík, Faerské ostrovy
*  Mariehamn, Ålandy
*  Norrköping, Švédsko
*  Odense, Dánsko
*  Riverton, Kanada
*  Tampere, Fínsko
*  Bergen, Nórsko

## Iné projekty

## Externé odkazy
* Oficiálna stránka mesta (v islandčine)

## Zdroj

Kategória:Mestá na Islande
Kategória:Prístavné mestá na Islande
William Aberhart

**William Aberhart** (* 30. december 1878, Seaforth, Ontário, Kanada – † 23. máj 1943, Vancouver, Britská Kolumbia, Kanada) bol kanadský politik a zakladateľ Strany sociálneho úveru (orig. *Alberta Social Credit Party*). V rokoch 1935 – 1943 premiér provincie Alberta. Pripisuje sa mu podiel na rozmachu náboženského sektárstva v krajine (dispenzacionalizmus a ďalšie).

## Zdroj
* 

## Iné projekty

Kategória:Kanadskí politici
Kategória:Osobnosti z Ontária
Kategória:Premiéri Alberty
Orle (powiat wejherowski)

**Orle** je dedina v Poľsku v obci Wejherowo, v okrese Wejherowo. Žije tu 1230 obyvateľov. V dedine je jazero Orle.

Kategória:Dediny v Poľsku
Kategória:Powiat wejherowski
Gibson SG

thumb|250px|Gibson SG
**Gibson SG** je model elektrickej gitary, ktorá bola uvedená v roku 1961 firmou Gibson a jej popularita trvá dodnes.

## História
V roku 1960 sa predaj gitár Les Paul výrazne znížil, a preto bol tento model v roku 1961 prepracovaný, telo bolo zúžené a dva ostré výkroje, umožnili ľahší prístup ku vrchným pražcom. Krk bol o niečo ťažší, telo už nebolo klenuté, ale ploché a z jedného kusu dreva. Pripojenie krku sa posunulo o tri pražce. Firma Gibson chcela tiež konkurovať obľúbenému modelu gitary Stratocaster. Novo navrhnutý model (stále nesúci označenie LP) bol obľúbený, ale Les Paul, ktorého meno bolo použité z minulej verzie, s jeho použitím nesúhlasil, nová podoba sa mu nepáčila. Gibson model premenoval na "SG" (solid guitar). Les Paulovo meno bolo z gitár odstránené už v roku 1961, ale plastový nápis "Les Paul" (medzi snímačom a hmatníkom) bol naďalej na gitary montovaný až do roku 1963.

## Modely a varianty

Pred jeho prvým uvedením v roku 1961, sa objavilo množstvo modelov nesúcich názov "SG". Okrem **SG Standard** a "Jr" modelu, tu bol tiež rad "Custom". V rokoch 1961 – 1963 sa Custom modely nenazývali "SG", pretože mali ešte pôvodný Les Paul podpis medzi krkom a hmatníkom. Modely vyrábané počas rokov 1961 a 1965 mali ešte pôvodný malý pickguard; v roku 1966 bola gitara navrhnutá s iným pripojením krku a väčším symetrickým pickguardom. Tento design vydržal približne do roku 1970. V roku 1971 Gibson predstavil verziu s vystúpeným pickguardom v štýle **Les Paul** a vystúpeným ovládacím panelom. **Maestro**, **Lyre Vibrola** a **Bigsby vibrato** sa objavili ako ďalšie možnosti a boli predstavené spoločne s novými modelmi ako **'SG-100** a **SG-200** s dvomi single coil snímačmi, či luxusnejšími **SG Pro** a **SG Deluxe**. V roku 1973 sa dizajn vrátil k pôvodnému pickguardu a potenciometrom, ale s krkom viac zasadeným do tela, pripojeným pri 20 pražci. Na konci 70. rokov ale bolo od tohto dizajnu upustené.

V roku 1980 bola prvýkrát SG predstavená s aktívnymi snímačmi. Gibson experimentoval s SG, ktorá obsahovala rovnakú aktívnu mechaniku Moog aká bola predtým použitá na jedinom modeli Gibson RD Artist. Výsledná SG mala trochu hrubšie telo a bola nazvaná **Gibson SG-R1**.Gibson SG-R1 bola z mahagónu s čiernym lesklým povrchom, bola bez pickguardu a mala extra prepínač na prepínanie aktívneho snímača. Kobylka bola pevná. Gibson SG-R1 bola v roku 1981 premenovaná na **Gibson SG Artist** a nakoniec bola výroba úplne zrušená. Vyrobilo sa ich celkovo 200 kusov.

## Podoby
Gibson ponúkol množstvo variantov povrchov a farieb SG, či rôzne špeciálne edície, ako Special, Faded Special, Supreme, Tony Iommi Signature SG model, Angus Young Signature SG, 1961 Re-issue, Menace alebo Gothic, takisto rôzne repliky SG Standard a Custom zo šesťdesiatych rokov.
 
Epiphone, spoločnosť vlastnená Gibsonom, vyrába lacnejšie kópie známe ako *G-400* alebo *Elitist*, či kvalitnú *61 SG* japonskú repliku vyrábanú v rokoch 2001 - 2005.

## Referencie

## Iné projekty

## Externé odkazy
* Oficiálna webstránka
* Detaily gitár SG používaných Petem Townshendom

## Zdroj

SG
Bitka pri Isse

náhľad|Bitka pri Isse
**Bitka pri Isse** bola bitka, ktorá sa odohrala v novembri roku 333 pred Kr. medzi gréckymi vojskami Alexandra Veľkého a Peržanmi vedenými kráľom Dareiom III. Po prehratej bitke pri Graníku to bol prvý vojenský konflikt týchto mocností, na ktorom sa zúčastnil priamo perzský kráľ. Spolu s bitkou pri Gaugaméle sa radí medzi najväčšie a najvýznamnejšie bitky svetových dejín.

## Stav pred bitkou
Macedónci sa túžili vojenským ťažením do Perzie pomstiť za zničenie gréckych chrámov a najmä Atén Peržanmi počas grécko-perzských vojen pred 150. rokmi. V predchádzajúcej bitke pri Graníku (334 pred Kr.)  podľahlo perzské vojsko macedónskemu útoku a Alexandrovi vojaci následne prenikli po západnom pobreží Malej Ázie do perzského vnútrozemia. Alexander Veľký sa dopočul o zhromažďovaní veľkého vojska v Babylone, ktoré malo prerušiť ťaženie Grékov a spojiť sa s flotilou v Stredozemnom mori. Peržania by sa tak dostali do tyla protivníka a zároveň prerušili zásobovacie trasy. 

thumb|Postup armád pred bitkou
Alexander preto vyslal veliteľa Parmeniona s 15 000 mužmi obsadiť horské priesmyky na hraniciach Sýrie a Kilíkie, čím zablokoval možný postup Peržanov. Alexander vyrazil so svojím vojskom k Issu a odtiaľ po pobrežnej ceste na juh, kde očakával konflikt s Dareiovým vojskom. Peržania sa dozvedeli o obsadení priesmykov a presúvali sa tak horami severnejšou trasou do Issa, čím odrezali grécke zásobovacie trasy. Dareios nechal vybudovať tábor na úzkej pobrežnej pláni, zovretej horami na jednej a morom na druhej strane, ku ktorej mierilo už aj Alexandrove vojsko.

## Bitka
Proti sebe stála 30 tisícová grécka a 80 – 100 tisícová perzská armáda, no poloha bojiska neumožňovala využiť perzskú početnú prevahu vo výhodu, ktorú tak získal protivník. Odvaha a odhodlanosť macedónskych bojovníkov prevážila a tí sa prebojovali až do blízkosti kráľovho stanovišťa. Ohrozený Dareios sa zľakol a dovtedy nerozhodná bitka sa jeho útekom zmenila na dôležité víťazstvo Alexandra Veľkého. Ten následne poslal Parmeniona do Damasku, kde Macedónci ukoristili celú perzskú štátnu pokladňu s 3 000 talentami (90 ton) a zajali celú Dareiovu rodinu vrátane jeho matky, manželky a detí.

## Dôsledky bitky
Víťazstvom sa Macedónci zmocnili celej západnej časti Perzskej ríše. Alexandrov sen o ovládnutí Ázie sa stával reálnejší a jeho autorita u Macedóncov a Grékov výrazne stúpla. Ponuku kráľa Dareia na výmenu jeho blízkych za časť ríše až po Eufrat a miesto veľkokráľa razantne odmietol.

Porážka Peržanov umožnila Alexandrovi pokračovať v ťažení cez Sýriu, Feníciu a Palestínu až do Egypta. Dareios sa zatiaľ stiahol na východ, aby sa pripravil na rozhodujúcu bitku. Tou sa napokon stala Bitka pri Gaugaméle, ktorá znamenala začiatok konca slávnej ríše Peržanov.

## Pozri aj
* Bitka pri Graníku
* Bitka pri Gaugaméle
* Alexander Veľký

## Zdroj
* 

Kategória:Vojny 4. storočia pred Kr.
Kategória:Bitky
Ralph David Abernathy

**Ralph David Abernathy** (* 11. marec 1926, Linden, Alabama, USA – † 17. apríl 1990, Atlanta, Georgia, USA) bol baptistický kazateľ a vodca černošského hnutia za rovnoprávnosť v USA. Spolupracoval s Martinom Lutherom Kingom a po jeho vražde sa stal jeho nástupcom.

## Zdroj
* 

Kategória:Aktivisti USA
Kategória:Aktivisti za ľudské práva
Kategória:Kazatelia a duchovní USA
Kategória:Osobnosti USA afroamerického pôvodu
Kategória:Osobnosti z Alabamy
Kategória:Baptistické osobnosti
Hermann Abert

**Hermann Abert** (* 25. marec 1871, Stuttgart, Nemecko – † 13. august 1927, Stuttgart) bol nemecký muzikológ.

## Životopis
Absolvoval konzervatórium v Stuttgarte, kde učil jeho otec Johann Jozef Abert. Neskôr pôsobil na univerzitách v Halle, Lipsku a Berlíne, kde prednášal hudobnú vedu a klasickú filológiu. Je autorom viacerých odborných prác o hudbe a biografií hudobných skladateľov.

## Zdroj
* 

Kategória:Nemeckí muzikológovia
Kategória:Osobnosti zo Stuttgartu
Aberystwyth

**Aberystwyth** je prístavné mesto vo Walese (Spojené kráľovstvo), nachádzajúce sa v (dnes ceremoniálnom) grófstve Dyfed (od 1996 správna oblasť Ceredigion). 

V meste sú kúpele a univerzita založená v roku 1872. Je aj sídlom Waleskej národnej knižnice. Zo starších pamiatok sa tu nachádzajú rozvaliny normanského hradu z 12. storočia.

## Partnerské mestá
*  Kronberg im Taunus, Hesensko, Nemecko
*  Saint-Brieuc, Francúzsko
*  Esquel, Argentína

## Referencie

## Iné projekty

 
## Externé odkazy
* Oficiálna stránka

Kategória:Mestá vo Walese
Bitka pri Graníku

náhľad|Bitka pri Graníku
**Bitka pri Graníku** bola bitka, ktorá sa odohrala v máji roku 334 pred Kr. medzi gréckymi vojskami Alexandra Veľkého a Peržanmi. Odohrala sa pri rieke Graníkos (dnes *Biga*) neďaleko Tróje a znamenala prvé výraznejšie víťazstvo Alexandra po jeho nástupe na trón.

## Bitka
Proti sebe stála 30 - 35 tisícová grécka a 25 - 33 tisícová perzská armáda, ktorú však neviedol kráľ Dareios III. ale satrapovia (velitelia). Poloha bojiska na brehoch rieky s močaristým okolím sťažovala stratégiu, no i tu sa prejavili schopnosti strategického umenia Alexandra Veľkého, ktorý bol navyše ešte podceňovaný perzskými veliteľmi. Počas boja bol Alexander omráčený sekerou, no zachránil ho Kleitos, ktorý útočníka zneškodnil. Perzské formácie sa pod organizovaným tlakom Macedóncov rozpadali a napokon dali na útek.

## Následky bitky
Celkové straty Macedóncov sa rátali na 100 - 200 mužov (čo je ale dnes spochybňované), na strane Peržanov to bolo 4 000 mŕtvych (väčšina pri úteku) a 2 000 zajatých. Perzský kráľ Dareios III. po tejto bitke pochopil, že macedónske vojsko je silným protivníkom a Alexandra Veľkého bude treba brať vážne. Dôsledkom macedónskeho víťazstva bolo oslobodenie gréckych obcí v Malej Ázii, čím si vojvodca zabezpečil predmostie pre svoje ďalšie ťaženie na východ.

## Pozri aj
* Bitka pri Gaugaméle
* Bitka pri Isse
* Alexander Veľký

## Zdroj
* 

Kategória:Vojny 4. storočia pred Kr.
Kategória:Bitky
Prešporok (skupina)

**Prešporok** je hudobná skupina pôsobiaca v žánri folk, folk-rock, urban folk. Od roku 1979, založená Klimentom Ondrejkom, Danielom Mikletičom a Kamilom Vilinovičom, do roku 1991 pôsobila ako bratislavská amatérska kapela so spoluprácou s viacerými osobnosťami hudobnej scény, napr.: Robo Grigorov, Peci Uherčík, Marian Jaslovský, Márius Kopcsay. K úspechom tohto obdobia patrí účinkovanie v televízne súťaži *Triangel* či v *Pesničkároch slovenských*. Tiež bodovanie vo viacerých súťažiach (Mladé rozlety - vydanie najväčšieho hitu kapely „Tancujúca kráľovná“) a festivaloch (Martinské folk fórum, Zaprášené cesty, Bojnický festival mladých,...).

Obnovená činnosť sa datuje od roku 2009. V roku 2024 sa skupina vrátila k folkovým koreňom a pôsobí v triu (Kliment Ondrejka, František Petriska, Vladimír Mrázko). V tejto zostave v spolupráci so sláčikovým Zoe Quartet vydala album *Krehké sny*, ktorý aranžérsky spracoval Igor Baar. Na albume hosťuje okrem iných významný huslista Stanislav Palúch, superstaristka Petra Humeňanská, harmonikár zo skupiny Kapucíni Ondrej Tkáč či klarinetista Kájo Svozil z Jednofázového kvasenia. V roku (2024) Prešporok pracuje na novom albume v spolupráci s českou kapelou Buczek Blues.

## Diskografia
* *Tancujúca kráľovná*/*Spomínam na teba* (Opus 1987) SP
* *Folkový kolotoč* (Opus 1990) LP - skladba *Okolo Dunaja*
* *Dosiahneme to* (Poltón 1991) LP
* *Tancujúca kráľovná (Punkt Z 2012) CD* 
* *Čieže to ovečky (Pavian records 2014) CD*
* *Piesne stadiaľ* (PKKO 2017) 2CD
* *Piesne spod Salatína* (Pavlík records 2017) CD spolu s FS Liptov
* *Krehké sny* (Aquaterra 2024) CD

## Súčasní členovia skupiny
*Kliment Ondrejka - spev, gitara
*Fero Petriska - spev, gitara, ústna harmonika, flauta
*Vladimír Mrázko - bicie nástroje, perkusie

## Galéria obrázkov z koncertu 13.12.2011

Presporok koncert 13.12.2011 052.jpg
Presporok koncert na svatu Luciu.jpg


## Literatúra
* *Prešporock, kalendár tvárí* (1990) – texty skupiny, vydal ObKaSS Bratislava II., rok 1990
* Folk na Slovensku (M. Janoušek a kol., 2012)

## Iné projekty

## Externé odkazy
* Článok o koncerte skupiny
* Oficiálna stránka skupiny

Kategória:Slovenské hudobné skupiny
Kategória:Hudobné skupiny z 1979
Duplikatúra tráviacich ústrojov

**Duplikatúra tráviacich ústrojov** (iné názvy: **duplikatúra, duplikatúra tráviacej rúry, enterická duplikatúra/duplikácia, cystická duplikatúra**, ďalšie synonymá pozri pod **[[enterocysta]]**; v prípade čriev aj **črevná duplikatúra, intestinálna duplikatúra/duplikácia**) je špecifický druh pravej cysty tráviaceho ústrojenstva. Zďaleka najčastejšie sa vyskytuje na črevách.

## Črevná duplikatúra
Duplikatúry sú raritne vrodené útvary s incidenciou 2 na 9 000 pitvaných detí.  

### Etiológia
Príčina duplikácie nie je známa, pravdepodobne je v abnormálnej proliferácii črevného parenchýmu. V mechanizme jej vzniku hra úlohu aj porucha rekanalizácie čreva. Poznáme duplikatúry sférické alebo tubulárne. Kým sférická nekomunikuje, tubulárna komunikuje s črevom na jednom alebo oboch koncoch. V duplikatúre je často ektopická sliznica žalúdka (v 30 %).

### Klinický obraz
Duplikatúra je klinicky nemá a prejaví sa často komplikáciami, ktoré sa vyskytujú v závislosti na type ektópie. Pri gastrickej môže byť peptický vred s krvácaním, ulceráciou, perforáciou. Môže sa prejaviť ako črevná obštrukcia, žltačka, hemobília, pankreatitída, enterokutánna fistula.
 
### Diagnóza
Diagnóza je rádiologická (CT, MRI) a v prípade gastrickej ektópie pomocou rádioizotopov. Zvýšenie alfa-fetoproteínu v sére matky svedčí, podobne ako u omfalokely, pre možnú gastroschízu. 

### Liečba
Liečba, ak to dovolí charakter defektu, je chirurgická.

## Prognóza
Predpoveď je dobrá u pacientov so včasnou diagnózou a chirurgickou liečbou ešte v detskom veku. U latentných duplikatúr je v dospelosti riziko malígnej transformácie.

## Referencie

Kategória:Choroby tráviacej sústavy